IEPIRKUMA LĪGUMS Nr. 1.02.1.-11-24/18
par drukas darbu izgatavošanu un piegādi LNOB jauniestudējuma vajadzībām


[bookmark: _Hlk135049023]DOKUMENTS PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU

VSIA „Latvijas Nacionālā opera un balets”, reģistrācijas Nr. 40103208907, kuru saskaņā ar statūtiem pārstāv valdes priekšsēdētājs Egils Siliņš, (turpmāk - Opera) no vienas puses, un

“Innovative Solutions and Ink Idea” SIA, Reģ. Nr. 40103276462, kuru saskaņā ar statūtiem pārstāv valdes loceklis Andris Tīfentāls, (turpmāk – Izpildītājs), no otras puses, turpmāk kopā saukti Puses, bet katrs atsevišķi – Puse,

pamatojoties uz Operas iepirkuma komisijas pieņemto lēmumu par iepirkuma ,,Drukas darbu izgatavošana un piegāde LNOB jauniestudējuma vajadzībām” iepirkuma identifikācijas Nr. LNO 2024/20, (turpmāk – iepirkums), rezultātu, un saskaņā ar Publisko iepirkumu likumu, noslēdz šāda satura līgumu (turpmāk – Līgums):

1. Līguma priekšmets un Preču piegāde
0.1. Saskaņā ar Operas prasībām un iepirkumu ,,Drukas darbu izgatavošana un piegāde LNOB jauniestudējuma vajadzībām”, ID Nr. LNO 2024/20, saskaņā ar šī Līguma noteikumiem, atbilstoši Izpildītāja iesniegtajam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), kurā norādīta Preces cena, Opera pērk, bet Izpildītājs pārdod Operai izgatavotu druku jauniestudējuma vajadzībām, kā arī nodrošina piegādi, turpmāk tekstā „Prece”.
0.2. Preces piegāde tiek veikta 3 nedēļu laikā, skaitot no failu saņemšanas no Operas, bet ne vēlāk kā līdz 02.10.2024..
0.3. Saņemot drukas failus pakalpojuma izpildei, Izpildītājs apstiprina failu saņemšanu no Operas un darba uzsākšanu– nosūtot  e-pasta sarakstes vēstuli /apstiprinājum Operas kontaktpersonai.
0.4. [bookmark: _Hlk175233141]Izpildītājs Preci piegādā piegādes vietā: Aspazijas bulvāris 3, Rīga, LV-1050, darba dienā no plkst. 08:30 līdz plkst. 18.00.
0.5. Izpildītājs nodrošina Preces piegādi un izkraušanu, izmantojot savu transportu un darbaspēku. Izpildītājs precīzu Preces piegādes laiku saskaņo ar Operas Līgumā norādīto pilnvaroto personu.
0.6. Izpildītājs piegādā Preci iepakojumā, kas nodrošina Preces saglabāšanu labā stāvoklī, kā arī nodrošina Preces drošu pārvadāšanu (pārnēsāšanu), izkraušanu un uzglabāšanu. 
0.7. Preču piegādes vietā piegādātās Preces izkrauj Izpildītājs personāls.
0.8. Preces nodošana/pieņemšana (piegāde) tiek fiksēta ar drukas darba nodošanas – pieņemšanas akta parakstīšanu.

1. Izpildītāja pienākumi un tiesības
1.1. Izpildītājs garantē piegādāt Preci atbilstošā kvalitātē, apjomā un termiņā, saskaņā ar šā Līguma noteikumiem, Operas norādījumiem, atbilstoši Tehniskajai specifikācijai, ievērojot Latvijas Republikā spēkā esošos normatīvos aktus.
1.2. Izpildītājs apliecina, ka tam ir zināmi visi tie apstākļi, kas varētu būt būtiski un/vai nepieciešami, lai Izpildītājs varētu pildīt savas ar šo Līgumu noteiktās saistības ar Operu.
1.3. [bookmark: _Hlk175233210]Izpildītājs garantē šajā Līgumā noteiktās Preces piegādi 3 nedēļu laikā, skaitot no failu saņemšanas no Operas, bet ne vēlāk kā līdz 02.10.2024.. 
1.4. Par nekvalitatīvu Preci, Izpildītājs atbild saskaņā ar Līguma 5.punkta noteikumiem.
1.5. Izpildītājam nav tiesības šī Līguma darbības laikā paaugstināt Finanšu piedāvājumā (Pielikums Nr.2) noteikto Preču cenas, izņemot Publisko iepirkumu likumā paredzētajos gadījumos un kārtībā. 

2. Operas pienākumi un tiesības
2.1. Opera apņemas veikt Preces apmaksu saskaņā ar šā Līguma 4.punkta noteikumiem. 
2.2. Opera apņemas sniegt Izpildītājam visu ar Līguma izpildi nepieciešamo informāciju.
2.3. Operai ir tiesības izbeigt Līgumu saskaņā ar Līguma noteikumiem.

3. Līguma summa, norēķinu kārtība
3.1. Līguma kopējā summa ir 6 210,00 euro (seši tūkstoši divi simti desmit euro, 00 centi), neieskaitot pievienotās vērtības nodokli (turpmāk – Līguma summa). Pievienotās vērtības nodoklis tiek maksāts atbilstoši Līguma summai Latvijas Republikas normatīvajos aktos noteiktās procentu likmes apmērā.
3.2. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot pievienotās vērtības nodokli, tiešie un netiešie izdevumi, tostarp transporta izdevumi, un citi izdevumi šā Līguma saistību pilnīgai izpildei.
3.3. Opera veic Preces apmaksu 10 (desmit) dienu laikā, ja Prece ir pieņemta - pārskaitot preču pavadzīmē/ rēķinā norādīto summu uz sekojošiem Izpildītāja bankas rekvizītiem: Banka: SWEDBANK, HABALV22, konta Nr.: LV45HABA0551028598687.
3.4. Izpildītājs rēķinu sagatavo atbilstoši Latvijas Republikas normatīvajiem aktiem un nosūta Operai uz e-pastu: rekini@opera.lv. Rēķins tiek uzskatīts par saņemtu nākamajā darba dienā pēc tā nosūtīšanas.
3.5. Rēķinā jābūt ietvertai atsaucei uz šo Līgumu (Līguma noslēgšanas datums un Operas Līguma reģistrācijas numurs), pretējā gadījumā Opera var aizkavēt rēķina savlaicīgu samaksu, nesedzot zaudējumus Izpildītājam, kas var rasties tā rezultātā.
3.6. Līguma summas samaksa tiek uzskatīta par veiktu ar brīdi, kad Opera ir veikusi pārskaitījumu uz Izpildītāja šajā Līgumā norādīto kontu bankā.

4. Preces kvalitāte
4.1. Izpildītājs garantē piegādātās Preces un tās kvalitātes atbilstību Līguma noteikumiem, Tehniskajai specifikācijai, valsts standartiem un citos normatīvajos aktos izvirzītajām kvalitātes prasībām, kā arī Preces izgatavotāja sniegtajai informācijai.
4.2. Pretenzijas par Preces kvalitāti Opera var izteikt Izpildītājam 5 darba dienu laikā pēc Preces pieņemšanas. Gadījumā, ja Precei pastāv slēpti defekti, tad pretenzija tiek izteikta 10 darba dienu laikā no defektu konstatēšanas brīža.
4.3. Opera, konstatējot, ka Prece neatbilst Līguma noteikumiem (turpmāk – Trūkumi) sagatavo un uz Izpildītāja pilnvarotās personas e – pastu nosūta Pretenziju par konstatētajiem Preces Trūkumiem un nepilnībām (turpmāk – Pretenzija).
4.4. Izpildītājs, ne vēlāk kā 3 (trīs) darba dienu laikā no Pretenzijas saņemšanas dienas vai citā Pušu abpusēji saskaņotā laikā, par saviem līdzekļiem apmaina Preci, par kuru ir sagatavota Pretenzija, pret kvalitatīvu un Līguma noteikumiem atbilstošu Preci. Gadījumā, ja Izpildītājs nespēj nekvalitatīvo Preci aizstāt ar kvalitatīvu Preci šajā punktā noteiktajā termiņā, Izpildītājs sedz Operai radītos zaudējumus par atpakaļ nodoto nekvalitatīvo Preču apjomu.
4.5. Līguma noteikumi, kas uzliek Izpildītājam pienākumu novērst Preces Trūkumus un atkārtoti nodot Preci Oparai Līgumā noteiktajos termiņos, nav uzskatāmi par pamatu Līgumā un Tehniskajā specifikācijā noteiktās Preces piegādes termiņa pagarināšanai un līgumsoda nepiemērošanai. 
4.6. [bookmark: _Ref367704401][bookmark: _Ref367704835] Preces garantijas laiks ir ražotāja noteiktais Preces garantijas laiks, bet ne īsāks kā 12 (divpadsmit) mēneši no Preces Pavadzīmes abpusējas parakstīšanas dienas. Garantijas termiņā Izpildītājs nodrošina, ka Prece saglabā tās drošumu un kvalitāti. 
4.7. [bookmark: _Hlk175233696]Garantijas laikā Izpildītājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ, ar nosacījumu, ka Izpildītājs ir Operai iesniedzis Preces ekspluatācijas noteikumus. Izpildītājs garantijas laikā novērš Preces defektus vai samaina Preci pret kvalitatīvu preci (t.sk. transporta izdevumus) bez maksas.
4.8. Par jebkuru Preces bojājumu, kas jānovērš Preces garantijas ietvaros, Opera sastāda defektu aktu, kas ir saistošs Izpildītājam, un nekavējoties nosūta (elektroniski)  Izpildītājam. 
4.9. Pamatojoties uz Preču defektu aktu, Izpildītājs ne vēlāk kā 2 (divu) darba dienu laikā no defektu akta saņemšanas dienas nomaina Preci ar jaunu Preci, vai veic Preces remontu bez papildus samaksas. 
4.10. Gadījumā, ja Izpildītājs iesniegto pretenziju par Preces kvalitāti neatzīst, Puses, atzinuma iesniegšanai par Preces kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvās Preces faktu, Izpildītājs sedz Operai zaudējumus, kas radušies Oparai sakarā ar nekvalitatīvo Preci un eksperta pieaicināšanu. Ja eksperts atzinumā neapstiprina Preces defektu, Opera sedz izmaksas par eksperta pieaicināšanu.
4.11. Ja Izpildītājs nenovērš defektu aktā norādītos Preces defektus Operas noteiktajā termiņā un/vai atsakās tos novērst, Operai ir tiesības nolīgt piegādātāju defektu novēršanai, un Izpildītājam ir pienākums atlīdzināt Operai ar defektu novēršanu saistītās izmaksas. Opera informē Izpildītāju par lēmumu veikt defektu novēršanu, nolīdzot citu piegādātāju. Šajā punktā noteiktā cita piegādātāja nolīgšana nepārtrauc vai kā citādi neietekmē Līguma noteiktās Preces garantijas spēkā esamību, un Izpildītājam garantijas laikā saglabājas pienākums nodrošināt visu Preces defektu novēršanu par saviem līdzekļiem.

5. Līguma darbība termiņš un izbeigšana
5.1. Līgums stājas spēkā tā parakstīšanas dienā. Līgums ir spēkā 12 (divpadsmit) mēnešus no Līguma spēkā stāšanas dienas, vai līdz Līguma cenas apguvei, atkarībā no tā, kurš no nosacījumiem iestājas pirmais.
5.2. Līgumu var grozīt vai papildināt Pusēm rakstveidā vienojoties, pamatojoties uz Līguma noteikumiem un Latvijas Republikas normatīvajiem aktiem.
5.3. Visi Līguma grozījumi ir spēkā tikai tad, ja tie noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu. Ar informāciju par pilnvaroto personu maiņu Puses apmainās elektroniski.
5.4. Operai ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
5.4.1. grozījumi ir nebūtiski, 
5.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
5.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
5.4.4. Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
5.5. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
5.6. Operai ir tiesības vienpusēji izbeigt Līgumu bez Izpildītāja piekrišanas, ja:
5.6.1. Izpildītājs ir atteicis Preces piegādi, vai piegādājis Tehniskajā specifikācijā piedāvājumam neatbilstošu Preci, par ko ir sastādīta pretenzija;
5.6.2. [bookmark: _Hlk175234127]Izpildītājs neievēro Līgumā noteikto Preces piegādes vai darbu izpildes termiņu un Izpildītāja nokavējums ir sasniedzis vismaz 10 (desmit) dienas;
5.6.3. Izpildītājs pārkāpj kādu no Līguma noteikumiem un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Izpildītājam ir nosūtīts attiecīgs rakstveida paziņojums; 
5.6.4. Izpildītājs Operai nodarījis zaudējumus;
5.6.5. Izpildītājs apzināti sniedzis Operai nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
5.6.6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
5.6.7. pasludināts Izpildītāja maksātnespējas process, pasludināts tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
5.6.8. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Operas tiesības, kas izriet no Līguma.
5.7. Izpildītājam ir tiesības vienpusēji izbeigt Līgumu bez Operas piekrišanas, ja Izpildītājs Līgumā noteiktajā termiņā nav veicis noteiktos maksājumus un maksājuma kavējums ir pārsniedzis 30 dienas.
5.8. Ja Operai ir zudusi nepieciešamība saņemt Preci, Opera ir tiesīga vienpusēji izbeigt Līgumu, informējot Izpildītāju rakstiski vismaz 20 (divdesmit) dienas iepriekš.
5.9. Par Līguma vienpusēju izbeigšanu Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu 10 (desmitajā) darba dienā pēc paziņojuma nosūtīšanas. 
5.10. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Līguma izbeigšanas dienai.

6. Personas datu apstrāde.
6.1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
6.2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
6.3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
6.4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
6.5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.

7. Pušu atbildība.
7.1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti.
7.2. Par maksājumu termiņu neievērošanu Opera maksā Izpildītājam līgumsodu 0,1% apmērā no laikā nesamaksātās summas par katru nokavēto dienu, bet ne vairāk kā 10% no Līguma summas.
7.3. Par Līgumā ietverto saistību neizpildi vai nepienācīgu izpildi Izpildītājs maksā Operai līgumsodu 0,1% apmērā no Līguma summas par katru nokavēto dienu, bet ne vairāk kā 10% no Līguma summas.
7.4. Ja Preces piegāde un nodošana Operai tiek kavēta Izpildītāja vainas dēļ vairāk par 10 kalendārajām dienām, Izpildītājs samaksā Operai vienreizēju līgumsodu 1500 euro un papildus kompensē Operai nodarīto kaitējumu. Līgumsods tiek samaksāts 20 kalendāro dienu laikā pēc attiecīga paziņojuma par līguma pārkāpumu saņemšanas dienas. 
7.5. Līgumsoda samaksa neatbrīvo Puses no Līguma saistību izpildes, kas radusies sakarā ar Līgumā ietverto saistību pārkāpumu.

8. Nepārvaramas varas apstākļi.
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru Puses nevarēja iepriekš ne paredzēt, ne novērst. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.
8.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
8.3. Puse, kas nokļuvusi nepārvaramas varas apstākļos, bez kavēšanās rakstiski informē par to pārējās Puses.
8.4. Nepārvaramas varas apstākļu iestāšanās gadījumā Puses vienojas par Līgumā noteikto saistību izpildes termiņu.

9. Citi noteikumi.
9.1. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
9.2. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 
9.3. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
9.4. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Operas piekritības un izskatāms atbilstoši spēkā esošajiem Latvijas Republikas normatīvajiem aktiem.
9.5. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst. 9.00 līdz 17.30.
9.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) dienu termiņu no jebkāda notikuma iestāšanās brīža, kas uzliek kādai Pusei pienākumu. Šajā punktā minētais termiņš var tikt pagarināts objektīvu apstākļu dēļ.
9.7. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot paziņojumu uz Pušu norādītajām e-pasta adresēm, kas kļūst par Līguma neatņemamu sastāvdaļu.
9.8. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās pilnvarotās personas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi. 
9.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
9.10. Puses vienojas, ka ar Līguma izpildi saistītos jautājumus (saskaņo Preces piegādes termiņus, saskaņo, Pavadzīmes, risina jautājumus saistībā ar Līguma saistību izpildi un Preci, u.c.) risinās šādas Pušu pilnvarotās personas:
9.10.1. no Operas puses (sagatavo un paraksta arī Pieprasījumu, Pretenziju) –  __________, e-pasts: _______________@opera.lv, tālruņa Nr. _____________; 
9.10.2. no Izpildītāja puses – ____________, e-pasts: ____________, tālruņa Nr. ____________.
9.11. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Līguma formāts. 
9.12. Līguma pielikumi: Tehniskais piedāvājums (Pielikums Nr.1) un Finanšu piedāvājums (Pielikums Nr.2).

10. Pušu rekvizīti:

Opera:							Izpildītājs:
VSIA „Latvijas Nacionālā opera un balets”		Innovative Solutions and Ink Idea, SIA
Reģ.nr.40103208907					Reģ. nr. 40103276462
Aspazijas bulvāris 3, Rīga, LV-1050			Ropažu iela 7a, Rīga, LV-1039
Valsts kase, BIC: TRELLV22				SWEDBANK, HABALV22
IBAN:LV19TREL9220500000000			LV45HABA0551028598687

E.Siliņš			                                                 A.Tīfentāls

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

